wickkiey/tamil-wikipedia-chunked huggingface dataset:
# தோக் பிசின்

**தோக் பிசின்** (Tok Pisin) பப்புவா நியூ கினியாவில் பேசப்படும் ஒரு கிரியோல் அல்லது கலப்பு மொழி ஆகும். இது பப்புவா நியூகினியாவின் உத்தியோக மொழியாக இருப்பதுடன் நாட்டில் மிகப் பரவலாகப் பயன்படும் மொழியாகவும் உள்ளது. எனினும், நாட்டின் மேற்கு மாகாணம், வளைகுடா மாகாணம், மத்திய மாகாணம், ஓரோ மாகாணம், மில்னே குடா மாகாணம் ஆகியவற்றில் தொக் பிசினின் பயன்பாடு குறுகிய வரலாற்றைக் கொண்டதுடன், நாட்டின் பிற பகுதிகளைப்போல் இப்பகுதிகளில் கூடிய அளவுக்கு, குறிப்பாக முதியோர் மத்தியில், பேசப்படுவதில்லை. இது ஒரு வணிகக் கலப்பு மொழியாக உருவாகியிருக்கக்கூடும் எனினும் இது இப்போது தனித்தன்மை வாய்ந்த மொழியாக ஆகியுள்ளது. ஆங்கிலம் பேசுவோர் இதை "நியூகினியா கலப்பு மொழி" (New Guinea Pidgin) என்றோ "கலப்பு ஆங்கிலம்" (Pidgin English) என்றோ அழைக்கின்றனர்.  
ஐந்து மில்லியனுக்கும் ஆறு மில்லியனுக்கும் இடைப்பட்ட எண்ணிக்கையான மக்கள் தொக் பிசின் மொழியைப் பயன்படுத்துகின்றனர். எனினும் இம்மொழியைச் சரளமாகப் பேசுவர் என்று சொல்லமுடியாது. பலர் இப்போது இந்த மொழியை முதல் மொழியாகப் பயின்று வருகின்றனர். குறிப்பாக, உள்ளூர் மொழிகளைப் பேசும் பெற்றோரையோ, பெற்றோருக்குப் பெற்றோரையோ கொண்ட சிறுவர்கள் தோக் பிசினை முதல் மொழியாகக் கற்கின்றனர். நகரப் பகுதியில் வாழும் குடும்பங்களும், காவல்துறை, பாதுகாப்புத்துறையைச் சார்ந்தோரும் பெரும்பாலும் தொக் பிசின் மொழியிலேயே தம்முள் பேசிக்கொள்கின்றனர். இவர்கள் உள்ளூர் மொழிகளைச் சரளமாகப் பயன்படுத்தத் தெரியாதவர்களாகவோ, அல்லது உள்ளூர் மொழியொன்றை தோக் பிசினுக்குப் பின் இரண்டாவது மொழியாகக் கற்பவர்களாகவோ இருக்கின்றனர். ஒரு மில்லியன் மக்கள் தோக் பிசினை முதன்மை மொழியாகப் பயன்படுத்துகின்றனர் எனலாம். தோக் பிசின் மொழி, பப்புவா நியூகினியாவின் பிற மொழிகளைப் படிப்படியாப் புறந்தள்ளி வருகிறது.
# சமோரோ மொழி

**சமோரோ மொழி** என்பது ஓர் ஆஸ்திரோனீசிய மொழி ஆகும். இம்மொழி மரியானா தீவுகளில் பேசப்படுகிறது. இம்மொழி ஏறத்தாழ 58,000 மக்களுக்கு தாய்மொழி ஆகும். அவர்களில் 25,800 மக்கள் குவாம் தீவிலும்; 32,200 பேர் வடக்கு மரியானா தீவுகளிலும் உள்ளனர்.  
இந்த மொழி மரியானா தீவுகளை பூர்வீகமாகக் கொண்ட சாமோரோ மக்களின் வரலாற்று பூர்வீக மொழியாக
விளங்குகிறது.
# அ. ச. ஞானசம்பந்தன்

**அ. ச. ஞானசம்பந்தன்** (10 நவம்பர் 1916 – 27 ஆகத்து 2002) தமிழறிஞரும், எழுத்தாளரும் இலக்கிய விமர்சகரும் ஆவார். இவர் 1985-ஆம் ஆண்டின் தமிழுக்கான சாகித்திய அகாதமி விருது பெற்றவர். சுருக்கமாக **அ. ச. ஞா** என்றும் அழைக்கப்பட்டார்.
# அ. ச. ஞானசம்பந்தன்

## வாழ்க்கைக் குறிப்பு

அ. ச. ஞானசம்பந்தன் திருச்சிராப்பள்ளி மாவட்டத்தில் கல்லணைக்கருகில் உள்ள அரசன்குடி என்ற ஊரில் பிறந்தவர். அவரது பெற்றோர் அ. மு. சரவண முதலியார் மற்றும் சிவகாமி ஆவர். அவரது தந்தை சைவசமய பக்திக் காவியமான திருவிளையாடல் புராணத்திற்கு உரையெழுதிய தமிழ் அறிஞர். ஞானசம்பந்தன் இலால்குடி போர்டு உயர்நிலைப் பள்ளியில் படித்து முடித்த பின் இடைநிலை வகுப்புக்கு (இண்டெர்மீடியட்டு) அண்ணாமலைப் பல்கலைக்கழகத்தில் இயற்பியல் பாடத்தைத் தேர்வு செய்து படித்தார்.  
அங்கு தமிழ்ப் பேராசிரியராக இருந்த சோமசுந்தர பாரதியார் அவரது தமிழ் அறிவையும் ஆர்வத்தையும் அடையாளம் கண்டு அவரை இயற்பியலில் இருந்து தமிழுக்கு மாறும்படி செய்தார். அக்கல்லூரியில் படிக்கும் போது வ. ச. சீனிவாச சாத்திரி , திரு. வி. க, தெ. பொ. மீனாட்சிசுந்தரம் போன்ற தமிழ் அறிஞர்களின் தொடர்பு அவருக்குக் கிடைத்தது. தமிழில் முதுகலைப் பட்டம் பெற்று 1942-இல் பச்சையப்பன் கல்லூரியில் தமிழ் விரிவுரையாளராக வேலையில் சேர்ந்தார். அக்கல்லூரியில் 1956 வரை பணியாற்றினார்.
# அ. ச. ஞானசம்பந்தன்

## எழுத்துப் பணி

அ. ச. ஞானசம்பந்தனின் முதல் புத்தகமான *இராவணன் மாட்சியும் வீழ்ச்சியும்* 1945-இல் வெளியானது. இப்புத்தகமும், *கம்பன் காலை* (1950), *தம்பியர் இருவர்* (1961) ஆகிய புத்தகங்களும் அவருக்குக் கம்பராமாயணத்தில் இருந்த செறிந்த அறிவுக்குச் சான்றாக அமைந்தன. பச்சையப்பாக் கல்லூரியிலிருந்து வெளியேறிய பின் 1956 – 1961 வரை அகில இந்திய வானொலியின் சென்னை அலுவலகத்தில் நாடகங்கள் தயாரிப்புப் பிரிவின் பொறுப்பு அலுவலராக வேலை பார்த்தார். 1959-இல் தமிழ்ப் பதிப்பகங்களின் பணியகத்தின் செயலாளரானார். 1969–1972 வரை தமிழ் நாட்டுப் பாடநூல் கழகத்தின் தலைவராக இருந்தார். 1970-இல் மதுரை காமராசர் பல்கலைக்கழகத்தில் தமிழ்த்துறையின் தலைவராகப் பணியில் சேர்ந்து பின் 1973-இல் அப்பல்கலைக்கழகத்திலிருந்து ஓய்வு பெற்றார். பின்னாளில் அதே பல்கலைக்கழகத்தில் தாகூர் ஓய்வுப் (Tagore emeritus professor) பேராசிரியாராகப் பணியாற்றினார். அவர் தனது கடைசி காலத்தைச் சென்னையில் தமிழ் இலக்கிய ஆய்வில் கழித்தார். அவர் ஒரு சைவ சமய அறிஞராகவும் பாடநூல் தயாரிப்பாளராகவும், தமிழ் விரிவுரையாளராகவும் வாழ்ந்தவர். அவர் எழுதிய நூல்கள் 35 ஆராய்ச்சிப் புத்தகங்கள், 3 மொழிபெயர்ப்பு புத்தகங்கள் மற்றும் ஏராளமான பாடப் புத்தகங்களும் கட்டுரைகளும் ஆகும். 1985-இல் *கம்பன்: புதிய பார்வை* என்ற அவரது இலக்கிய விமர்சன நூல் தமிழுக்கான சாகித்திய அகாதமி விருது பெற்றது.
# அ. ச. ஞானசம்பந்தன்

## விருதுகள்

- சாகித்திய அகாதமி விருது - 1985
- தமிழ் இலக்கிய சங்கப்பலகையின் குறள்பீடம் விருது - தமிழக அரசு விருது - 2001
# அ. ச. ஞானசம்பந்தன்

## எழுதிய நூல்கள்

1. அ.ச.ஞா.பதில்கள்
1. அகமும் புறமும்
1. அரசியர் மூவர்
1. அருளாளர்கள்
1. அனைத்துலக மனிதனை நோக்கி (தாகூர் கட்டுரைகள்)
1. இராமன் பன்முக நோக்கில்
1. இராவணன் மாட்சியும் வீழ்ச்சியும் - 1945
1. இலக்கியக்கலை - 1964
1. இளங்கோ அடிகள் சமயம் எது?
1. இன்றும் இனியும்
1. இன்னமுதம்
1. கம்பன் எடுத்த முத்துக்கள்
1. கம்பன் கலை - 1961
1. கம்பன் நோக்கில் நாடும் மன்னனும்
1. கம்பன் புதிய பார்வை - 1985
1. குறள் கண்ட வாழ்வு
1. சேக்கிழார் தந்த செல்வம்
1. தத்துவமும் பக்தியும் - 1974
1. தம்பியர் இருவர் - 1961
1. தமிழ் நாடக வரலாறும், சங்கரதாச சுவாமிகளும்
1. திரு.வி.க
1. திருவாசகம் சில சிந்தனைகள் பகுதி-1
1. திருவாசகம் சில சிந்தனைகள் பகுதி-2
1. திருவாசகம் சில சிந்தனைகள் பகுதி-3
1. திருவாசகம் சில சிந்தனைகள் பகுதி-4
1. திருவாசகம் சில சிந்தனைகள் பகுதி-5
1. தேசிய இலக்கியம்
1. தொட்டனைத்தூறும் மணற்கேணி
1. தொரோ (Thoreau) வாழ்க்கை வரலாறு
1. நான் கண்ட பெரியவர்கள்
1. பதினெண் புராணங்கள்
1. பாரதியும் பாரதிதாசனும்
1. புதிய கோணம்
1. பெரிய புராணம் ஓர் ஆய்வு-தொகுதி-1
1. பெரிய புராணம் ஓர் ஆய்வு-தொகுதி-2
1. மகளிர் வளர்த்த தமிழ்
1. மந்திரங்கள் என்றால் என்ன?
1. மாணிக்கவாசகர் - 1974
1. முற்றுறாச் சிந்தனைகள்
1. கிழக்கும் மேற்கும் (1971)
# அம்மூவனார்

**அம்மூவனார்** சங்ககாலப் புலவர்களில் ஒருவர். சங்கத்தொகை நூல்களில் 127 பாடல்கள் இவர் பாடியனவாகக் காணப்படுகின்றன.  
##### பெயர்க் காரணம்
'மூவன்! என்னும் இயற்பெயரை உடையவர் எனவும், சிறப்புக் கருதி 'அம்' என்னும் அடைசேர்த்து வழங்கப் பெற்றவர் எனக் கருதப்படுகிறார். சேரன், பாண்டியன், மலையமான் போன்றோரால் ஆதரிக்கப்பெற்றவர். தொண்டி, மாந்தை, கொற்கை, கோவலூர் ஆகியவற்றை வியந்து பாடியுள்ளார்.  
##### பாடல் தொடுப்பு
1. அகநானூறு (10, 35, 140, 280, 370, 390) - 6 பாடல்
1. ஐங்குறு நூறு (இரண்டாம் நூறு - நெய்தல் திணை) - 100 பாடல்
1. குறுந்தொகை (49 , 125 , 163 , 303 , 306 , 318 , 327 , 340 , 351 , 397, 401) -11 பாடல்
1. நற்றிணை 4, 35, 76, 138, 275, 307, 315, 327, 395, 397) - 10 பாடல்
இவற்றில் குறுந்தொகை 127 குறிஞ்சித்திணை. நற்றிணை 397 பாலைத்திணை. ஏனைய 125 பாடல்களும் நெய்தல் திணை.  
##### குறுந்தொகைப் பாடல் தொடுப்பு
ஐங்குறு நூறு - நெய்தல் திணை
1. ஐங்குறு நூறு 101-110-தாய்க்கு உரைத்த பத்து (பாடல் எண் 101-110)
1. ஐங்குறு நூறு 111-120-தோழிக்கு உரைத்த பத்து (பாடல் எண் 111-120)
1. ஐங்குறு நூறு 121-130-கிழவர்க்கு உரைத்த பத்து (பாடல் எண் 121-130)
1. ஐங்குறு நூறு 131-140-பாணற்கு உரைத்த பத்து (பாடல் எண் 131-140)
1. ஐங்குறு நூறு 141-150-ஞாழல் பத்து (பாடல் எண் 141-150)
1. ஐங்குறு நூறு 151-160-வெள்ளாங்குருகுப் பத்து (பாடல் எண் 151-160)
1. ஐங்குறு நூறு 161-170-சிறுவெண் காக்கைப் பத்து (பாடல் எண் 161-170)
1. ஐங்குறு நூறு 171-180-தொண்டிப் பத்து (பாடல் எண் 171-180)
1. ஐங்குறு நூறு 181-190-நெய்தல் பத்து (பாடல் எண் 181-190)
1. ஐங்குறு நூறு 191-200-வளைப் பத்து (பாடல் எண் 191-200)
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/நவம்பர்

<div>  
</div>
- நவம்பர் 1, 1904 - இலங்கையின் வட மாகாணத்துக்கான தொடருந்து சேவை ஆரம்பிக்கப்பட்டது. இது அநுராதபுரம் வரை சேவையில் ஈடுபட்டது.
- நவம்பர் 2, 2007 - இலங்கை வான்படையின் வான்குண்டுத் தாக்குதலில் விடுதலைப் புலிகளின் அரசியல்துறைப் பொறுப்பாளர் சு. ப. தமிழ்ச்செல்வன் (படம்) உட்பட ஆறு விடுதலைப் புலிகள் கொல்லப்பட்டனர்.
- நவம்பர் 3, 1988 - இலங்கையின் தமிழ்க் குழுவான தமிழீழ மக்கள் விடுதலைக் கழகத்தினரால் மாலை தீவுகள் அரசை அகற்ற எடுக்கப்பட்ட முயற்சி இந்திய இராணுவத்தினரால் 24 மணி நேரத்தில் முறியடிக்கப்பட்டது.
- நவம்பர் 15, 1948 - இலங்கையில் மலையகத் தமிழரின் வாக்குரிமை பறிக்கப்பட்டது.
- நவம்பர் 23, 1990 - ஈழப்போர்: தமிழீழ விடுதலைப் புலிகள் மாங்குளம் இராணுவ முகாம் மீது தாக்குதல் நடத்தி அதனை முழுமையாகக் கைப்பற்றினர்.
# சோத்தோ மொழி

**சோத்தோ மொழி** என்பது நைகர் காங்கோ மொழிக்குடும்பத்தை சேர்ந்த பண்டு மொழிகளுள் ஒன்றாகும். இது செசோத்தோ, தென் சோத்தோ எனும் பெயர்களாலும் அறியப்படும் இம்மொழி தென் ஆபிரிக்காவிலும் லெசோத்தோவிலும் பேசப்படுகிறது. இம்மொழி ஏறத்தாழ ஐந்து மில்லியன் மக்களால் பேசப்படுகிறது. இது ஏனைய பண்டு மொழிகளைப் போலவே உருபன்களை ஒன்றுடன் ஒன்று ஒட்டுவதன் மூலம் உருவான சொற்களைப் பெருமளவில் கொண்ட ஒட்டுநிலை மொழி வகையைச் சேர்ந்தது.
# கிரிம்சன் மூன்லைட்டு

**கிரிம்சன் மூன்லைட்டு** என்பது ஒரு மேற்கத்திய இசைக்குழு ஆகும். இது ஒரு கிறித்துவ பிளாக்கு மெட்டல் இசைக்குழு ஆகும். இது பிளாக்கு மெட்டல், கிறித்துவ மெட்டல், அன்பிலாக்கு மெட்டல் போன்ற இசைவகைகளை தொடர்கின்றது. இது 1997ஆம் ஆண்டு சுவீடன் நாட்டில் தோற்றுவிக்கப்பட்டது.
# நிதி அறிவுத்திறன்

**நிதி அறிவுத்திறன்** என்பது நிதி பற்றி புரிந்துகொள்ள ஒருவருக்கு இருக்கும் ஆற்றலைக் குறிக்கிறது. குறிப்பாக நிதி பற்றி விழிப்புணர்வு மிக்க, சிறந்த முடிவுகளை எடுக்க ஒருவருக்கு உதவும் அறிவையும், திறன்களையும் இது குறிக்கிறது. உலகெங்கும் தனிநபர் கடன், அரசுகள் கடன் அதிகரித்து வருகின்றன. ஏமாற்றுதல், தெளிவற்ற முதலீட்டுச் சூழல், பொருளாதார நெருக்கடி ஆகியனவும் நிதி அறிவுத்திறன் நோக்கிய கவனத்தை ஈர்த்துள்ளன.
# நிதி அறிவுத்திறன்

## முக்கிய கூறுகள்

- வரவு செலவு அட்டவணையைத் தயாரிப்பது எப்படி?
- கடன்: கடன் பெறலாமா? எந்தக் கடன் நல்ல கடன் எந்தக் கடன் கெட்ட கடன்?
- சேமிப்பு: ஒருவர் எவ்வளவு சேமிக்க வேண்டும்? குறிப்பிட்ட ஓய்வூதியம் பெற ஒருவர் எவ்வளவுகாலம் எவ்வளவு சேமிக்க வேண்டும்?
- முதலீடு: முதலீடு செய்யலாமா? எது நல்ல முதலீடு?
- நுகர்வு: வீடு வாடகைக்கு எடுப்பதா, வாங்குவதா நல்லது?
- தொழில்வாய்ப்பு/தொழில்முனைவு
- பொருளாதாரம்: பொருளாதார ஏற்றம் அல்லது இறக்கம் எப்படிபட்ட பாதிப்புகளை ஏற்படுத்தப்போகிறது?
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/திசம்பர்

<div>  
</div>
- டிசம்பர் 2, 1995 - யாழ்ப்பாணக் குடாநாடு இலங்கை இராணுவத்திடம் வீழ்ச்சி அடைந்தது.
- டிசம்பர் 12, 1997 - களுத்துறை சிறைச்சாலைப் படுகொலைகள்: இலங்கையின் களுத்துறை சிறைச்சாலையில் மூன்று தமிழ் அரசியற் கைதிகள் சிங்களக் கைதிகளினால் வெட்டிக் கொல்லப்பட்டனர்.
- டிசம்பர் 14, 2006 - தமிழீழ விடுதலைப் புலிகளின் அரசியல் ஆலோசகர் அன்ரன் பாலசிங்கம் (படம்) மறைவு.
- டிசம்பர் 18, 1999 - கொழும்பு நகரசபை முன்னரங்கில் நடைபெற்ற தேர்தல் பிரச்சார கூட்டத்தின் போது, ஜனாதிபதி சந்திரிகா பண்டாரநாயக குமாரதுங்க மீது நடத்தப்பட்ட தற்கொலைத் தாக்குதலில் அவர் தனது வலது கண்ணை இழந்தார்.
- டிசம்பர் 24, 1690 - யாழ்ப்பாணத்தில் நத்தார் இரவு ஆராதனைக்காகக் கூடியிருந்த சுமார் 300 கத்தோலிக்கர்கள் டச்சுப் படைகளினால் அடித்துத் துன்புறுத்தப்பட்டனர்.
# சன் படங்கள்

**சன் பிக்சர்ஸ்** என்பது தமிழ்நாட்டில் திரைப்படங்களை தயாரித்து, அவற்றை வெளியீடு செய்யும் நிறுவனம் ஆகும். இந்த நிறுவனம் சன் டிவி நெட்வொர்க் உரிமையாளர் கலாநிதி மாறன் என்பவரின் சன் குழுமத்தின் ஒரு அங்கம் ஆகும்.
# சன் படங்கள்

## வெளியீட்டளார்

| வெளியீட்டளாராக |  |  |  |  |
| --- | --- | --- | --- | --- |
| 2008 | *காதலில் விழுந்தேன்* | பி. வி. பிரசாத் | நகுல், சுனைனா |  |
| *தெனாவட்டு* | வி. வி. கதிர் | ஜீவா, பூனம் பாச்வா |  |  |
| *திண்டுக்கல் சாரதி* | சுப்பிரமணியம் பிள்ளை | கருணாஸ், கார்த்திகா |  |  |
| 2009 | *படிக்காதவன்* | சுராஜ். ஜி. என் | தனுஷ், தமன்னா |  |
| *அவுட்லாண்டர்* | ஆவர்டு மெக்கெயின் | ஜிம் கேவிசெல், சோபியா மையில்சு |  |  |
| *தீ* | கிச்சா | சுந்தர். சி, Ragini, நமீதா |  |  |
| *அயன்* | கே. வி. ஆனந்த் | சூர்யா, தமன்னா |  |  |
| *மாசிலாமணி* | மனோகர் | நகுல், சுனைனா |  |  |
| *நினைத்தாலே இனிக்கும்* | குமாரவேலன் | பிரிதிவிராஜ், சக்தி வாசு, பிரியாமணி |  |  |
| *கண்டேன் காதலை* | ஆர். கண்ணன் | பரத், தமன்னா |  |  |
| *வேட்டைகாரன்* | பாபு சிவன் | விஜய், அனுசுக்கா செட்டி |  |  |
| 2010 | *தீராத விளையாட்டுப் பிள்ளை* | திரு | விசால் கிருஷ்ணா, சாரா ஜேன் டயஸ், நீத்து சந்திரா, தனுசிறீ தத்தா |  |
| *சுறா* | எஸ். பி. ராஜ்குமார் | விஜய், தமன்னா, வடிவேலு |  |  |
| *சிங்கம்* | ஹரி | சூர்யா, அனுசுக்கா செட்டி |  |  |
| *தில்லாலங்கடி* | மோ. ராஜா | ஜெயம் ரவி, சாம், தமன்னா |  |  |
| *எந்திரன்* | சங்கர் | ரஜினிகாந்த், ஐஸ்வர்யா ராய் |  |  |
| *மாப்பிள்ளை* | சுராஜ். ஜி. என் | தனுஷ், ஆன்சிக்கா மோத்வானி |  |  |
| 2011 | *எங்கேயும் காதல்* | பிரபுதேவா | ஜெயம் ரவி, ஹன்சிகா மோட்வானி |  |
| *மங்காத்தா* | வெங்கட் பிரபு | அஜித் குமார், அர்ஜுன், திரிசா, வைபவ் ரெட்டி, பிரேம்ஜி அமரன் |  |  |
| 2011 | வெடி (திரைப்படம்) | பிரபுதேவா | விஷால் , சமீரா ரெட்டி |  |
| 2014 | காஞ்சனா 2 | ராகவா லாரன்ஸ் | ராகவா லாரன்ஸ் , டாப்சி பன்னு , நித்யா மேனன் | } |
# சன் படங்கள்

## தயாரிப்பு

| தயாரிப்பாளராக |  |  |  |  |
| --- | --- | --- | --- | --- |
| 2010 | *எந்திரன்* | சங்கர் | ரஜினிகாந்த், ஐஸ்வர்யா ராய் |  |
| 2018 | சர்கார் | ஏ. ஆர். முருகதாஸ் | கீர்த்தி சுரேஷ், வரலட்சுமி சரத்குமார், யோகி பாபு | தீபாவளி வெளியீடு |
| 2019 | *பேட்ட* | கார்த்திக் சுப்புராஜ் | ரஜினிகாந்த், விஜய் சேதுபதி, சிம்ரன், திரிசா, பாபி சிம்ஹா |  |
| 2019 | காஞ்சனா 3 | ராகவா லாரன்ஸ் | ராகவா லாரன்ஸ், ஓவியா, வேதிகா |  |
| 2019 | *நம்ம வீட்டு பிள்ளை* | பாண்டிராஜ் | சிவகார்த்திகேயன் |  |
| 2021 | அண்ணாத்த | சிவா | ரஜினிகாந்த்,மீனா, குஷ்பு | தீபாவளி
வெளியீடு |
| 2022 | எதற்கும் துணிந்தவன் | பாண்டிராஜ் | சூர்யா, ப்ரியங்கா மோகன் |  |
| 2022 | பீஸ்ட் | நெல்சன் திலீப்குமார் | விஜய் , பூஜா ஹெக்டே |  |
| 2022 | திருச்சிற்றம்பலம் | மித்ரன் ஜவகர் | தனுஷ் , நித்யா மேனன் , பிரியா பவானி சங்கர் , |  |
| 2022 | ஜெயிலர் | நெல்சன் | ரஜினிகாந்த் , ரம்யா கிருஷ்ணன் , யோகிபாபு , ஷிவராஜ்குமார் , | } |
# பிக்கார்து மொழி

**பிக்கார்து மொழி** என்பது இந்தோ ஐரோப்பிய மொழிக்குடும்பத்தை சேர்ந்த உரோமானிய மொழிகளுள் ஒன்றாகும். இது பிரான்சு, பெல்சியம் போன்ற நாடுகளில் பேசப்படுகிறது. இம்மொழி பிரெஞ்சு மொழியுடன் அதிக நெருக்கமுடையது.
# பிக்கார்து மொழி

## வெளியிணைப்புகள்

- Ech Lanchron
- Dictionary
# பிக்கார்து மொழி

## வெளியிணைப்புகள்

### Audio

::http://ches.diseux.free.fr/sons/d85.mp3
::http://ches.diseux.free.fr/diri/dir85.htm
::*Centre de Ressources pour la Description de l'Oral* (CRDO) ( http://www.language-archives.org/language/pcd )
# காக்க காக்க (திரைப்படம்)

***காக்க காக்க*** (*Kaakha Kaakha: The Police*) 2003 ஆம் ஆண்டு ஆகத்து மாதம் முதல் தேதியன்று வெளிவந்த ஒரு தமிழ்த் திரைப்படம் ஆகும். இதில் சூர்யா, ஜோதிகா மற்றும் ஜீவன் நடித்துள்ளார்கள். இதனை இயக்கியவர் கௌதம் மேனன். கலைப்புலி தாணு படத்தை தயாரித்தார்.
# மொங்கோலிய மொழி

**மொங்கோலிய மொழி** என்பது அல்தைக்கு மொழிக்குடும்பத்தை சேர்ந்த மங்கோலிய மொழிகளுள் ஒன்றாகும். இம்மொழி சீனா, மங்கோலியா ஆகிய நாடுகளில் பேசப்படுகிறது. இம்மொழி ஏறத்தாழ ஐந்து மில்லியன் மக்களால் பேசப்படுகிறது. இம்மொழி மங்கோலிய எழுத்துக்களைக்கொண்டும் மங்கோலிய சிரிலிக்கு எழுத்துகளைக்கொண்டும் எழுதப்படுகிறது.
# நோர்மாந்திய மொழி

**நோர்மாந்திய மொழி** என்பது இந்தோ-ஐரோப்பிய மொழிக்குடும்பத்தைச் சேர்ந்த உரோமானிய மொழிக் குடும்பத்தைச் சேர்ந்த ஒரு மொழி ஆகும். இம்மொழி பிரான்சு, இங்கிலாந்து, அயர்லாந்து, கனடா போன்ற நாடுகளில் பேசப்படுகிறது. இம்மொழி பிரெஞ்சு எழுதுக்களைக்கொண்டே எழுதப்படுகிறது. இம்மொழி பிரான்சில் உள்ள நோர்மாண்டி எனப்படும் பிரதேசத்தில் பொது வழக்கில் உள்ளது. அங்கு அரசாங்க மொழியாக அங்கீகரிக்கப்படவில்லை ஆயினும், இது பிரதேச மொழியாக ஏற்றுக் கொள்ளப்பட்டுள்ளது.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/பெப்ரவரி

<div>  
</div>
- பெப்ரவரி 3, 1894 - யாழ்ப்பாணத்தின் பல இடங்களிலும் நிலநடுக்கம் உணரப்பட்டது. (*படம்*: யாழ்ப்பாண மாவட்டம்)
- பெப்ரவரி 8, 1956 - இலங்கையில் சிங்களம் மட்டும் சட்டம் அறிவிக்கப்பட்டது.
- பெப்ரவரி 11, 1996 - இலங்கை இராணுவத்தினரால் குழந்தைகள் உட்பட 26 பேர் திருகோணமலை குமாரபுரத்தில் படுகொலை செய்யப்பட்டனர்.
- பெப்ரவரி 17, 1990 - இலங்கையின் ஊடகவியலாளர் ரிச்சர்ட் டி சொய்சா கடத்தப்பட்டுக் கொலை செய்யப்பட்டார்.
- பெப்ரவரி 19, 1986 - அம்பாறை உடும்பன்குளம் படுகொலை: அம்பாறையின் உடும்பன்குளத்தில் 60 விவசாயிகள் இலங்கை இராணுவத்தினரால் சித்திரவதை செய்து கொலை செய்யப்பட்டனர்.
# வேல் (திரைப்படம்)

***வேல்*** (*Vel*) 2007ம் ஆண்டு வெளியான தமிழ்த் திரைப்படம். ஹரி இயக்கத்தில் வெளியான இப்படத்தில் சூர்யா, அசின் ஆகியோர் நடித்துள்ளனர்.  
இத்திரைப்படத்தில் நடிகர் சூர்யா இரட்டை வேடத்தில் நடித்துள்ளார். இப்படம் 2007 நவம்பர் 8 அன்று வெளியிடப்பட்டது. இது மலையாளத்தில் அதே பெயரில் மொழிமாற்றம் செய்யப்பட்டது. பின்னர் தெலுங்கில் தேவாவாகவும், ஹிந்தியில் 2014 இல் மெயின் ஃபைஸ்லா கருங்காவாகவும் மொழிமாற்றம் செய்யப்பட்டு வெளியிடப்பட்டது.
# வேல் (திரைப்படம்)

## நடிகர்கள்

- சூர்யா - வாசுதேவன் மற்றும் வெற்றிவேல்
- அசின் - சுவாதி
- வடிவேலு - குழந்தைச்சாமி
- கலாபவன் மணி - சக்கரப்பாண்டி
- லட்சுமி - வெற்றிவேல் பாட்டி
- சரண்யா பொன்வண்ணன் - வெற்றிவேல் மற்றும் வாசுதேவனின் தாய்
- சரண்ராஜ் - வெற்றி வேல் மற்றும் வாசுதேவனின் தந்தை
- ஐசுவரியா - சக்கரபாண்டி மனைவி
- நாசர் - வெற்றி வேல் வளர்ப்புத் தந்தை
- அம்பிகா - வெற்றி வேல் வளர்ப்புத் தாய்
- சார்லி - மூர்த்தி வாசுவின் நண்பர்
- ராஜ் கபூர் - வெற்றி வேல் சித்தப்பா
# வேல் (திரைப்படம்)

## பாடல்கள்

| 1 | "இந்த ஊரில்" | சங்கர் மகாதேவன் | 4:30 | நா. முத்துக்குமார் |  |
| --- | --- | --- | --- | --- | --- |
| 2 | "கோவக்கார கிளியே" | சுஜாதா, திப்பு | 4:15 | நா. முத்துக்குமார் |  |
| 3 | "ஆயிரம் ஜன்னல்" | ராகுல் நம்பியார், பிரேம்ஜி அமரன், மலேசியா வாசுதேவன் மற்றும் வடிவேலு | 5:13 | நா. முத்துக்குமார் |  |
| 4 | "தொப்புள் கொடி" | ஸ்ரீராம் பார்த்தசாரதி | 2:11 | ஹரி |  |
| 5 | "ஒன்னபோல" | சங்கர் மகாதேவன், ஸ்ரீலேகா பார்த்தசாரதி | 4:03 | நா. முத்துக்குமார் |  |
| 6 | "ஒற்றைக்கண்ணால" | ஹரிச்சரன் மற்றும் சுசித்ரா | 4:08 | ஹரி | } |
# வேல் (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "ஹரியின் ஆக்ஷன் பட்டறையில், அடுத்த கமர்ஷியல் அருவா... வேல்!... கமர்ஷியல் அருவா தூக்கிய பிறகு லாஜிக்கெல்லாம் எதுக்கு? ஹரிக்கு ஒரு விண்ணப்பம்... அடுத்த படத்திலாவது ரூட்டை மாத்துங்க பாஸு!" என்று எழுதி மதிப்பெண்களை வழங்கினர்.
# வோரோ மொழி

. The parish name with vowel harmony (Urvastõ) is in Võro.]]
in Võro language written by Jüvä Sullõv, Kauksi Ülle etc.: "ABC kiräoppus"]]
in Võro language written by Johann Hurt: "Wastne Wõro keeli ABD raamat"]]  
**வோரோ மொழி** என்பது உராலிக்கு மொழிக்குடும்பத்தை சேர்ந்த தென் எசுத்தோனியா மொழிகளுள் ஒன்றாகும். இம்மொழி எசுத்தோனியாவில் பேசப்படுகிறது. இம்மொழி ஏறத்தாழ எழுபதாயிரம் மக்களால் பேசப்படுகிறது.
# ஆட்டோகிராப் (திரைப்படம்)

**ஆட்டோகிராஃப்** (*Autograph*) 2004 ஆம் ஆண்டு வெளிவந்த தமிழ்த் திரைப்படமாகும். சேரன் இதனை எழுதி, இயக்கி, தயாரித்ததுடன் நடிக்கவும் நடித்தார். இப்படம் வணிக நோக்கில் பெருவெற்றி பெற்றதுடன் சிறந்த பொழுதுபோக்குத் திரைப்படத்துக்கான தேசிய விருது, சிறந்த திரைப்படத்துக்கான பிலிம்பேர் விருது உட்பட பல்வேறு விருதுகளை வென்றது.
# ஆட்டோகிராப் (திரைப்படம்)

## நடிகர்கள்

- சேரன் - செந்தில்குமார்
- சிவப்பிரகாசம் - செந்தில்குமார்,
- சினேகா - திவ்யா (செந்திலின் நண்பி)
- கோபிகா - லத்திகா (செந்தில் காதல் செய்யும் பெண்)
- மல்லிகா - கமலா(செந்திலின் சிறு வயது காதலி)
- கனிகா - தேன்மொழி(செந்தில் திருமணம் செய்யும் பெண்)
- இளவரசு - நாராயணன் (ஆசிரியர்)
- கருப்பையா பாரதி - நாராயணன் ஆசிரியர்
- கிருஷ்ணா - கமலக்கண்ணன்
- பெஞ்சமின் - *ஊளமூக்கன்* சுப்பிரமணி
- பாண்டி - *ஊளமூக்கன்* சுப்பிரமணி
- ராஜேஷ் - செந்தில்குமாரின் அப்பா
- விஜயா சிங் - செந்தில்குமாரின் அம்மா
# ஆட்டோகிராப் (திரைப்படம்)

## வென்ற விருதுகள்

இத்திரைப்படம் வெளியான நாள்முதல் இப்படம் வென்ற விருதுகளை கீழே காணலாம்.  
**இந்திய தேசிய திரைப்பட விருதுகள்**
- தங்கத் தாமரை விருது - சிறந்த மனமகிழ்ச்சி தரும் பிரபல திரைப்படம் - சேரன்
- வெள்ளித் தாமரை விருது - சிறந்த பின்னணிப் பாடகிக்கான இந்திய தேசிய விருது - சித்ரா
- வெள்ளித் தாமரை விருது - சிறந்த பாடலாசிரியருக்கான இந்திய தேசிய விருது - பா. விஜய்  
**பிலிம்பேர் விருதுகள்**
- சிறந்த திரைப்படம் – தமிழ்
- சிறந்த இயக்குநர் – சேரன்
- சிறந்த துணை நடிகை – தமிழ் – மல்லிகா மற்றும் சினேகா
- சிறந்த இசையமைப்பாளர் – தமிழ் – பரத்வாஜ்  
**தமிழக அரசு திரைப்பட விருதுகள்**
- சிறந்த திரைப்படம்
- சிறந்த இயக்குநர் - சேரன்
- சிறந்த பின்னணிப் பாடகி - சித்ரா
# ஆட்டோகிராப் (திரைப்படம்)

## பாடல்கள்

ரசிகர்களிடம் சிறப்பான வரவேற்பு பெற்ற பாடல்களைக் கொண்ட இத்திரைப்படத்திற்கு இசையமைத்தவர் பரத்வாஜ் ஆவார்.
| பாடல் | **பாடியவர்(கள்)** |  |  |
| --- | --- | --- | --- |
| 1 | "ஞாபகம் வருதே" | பரத்வாஜ் |  |
| 2 | "கிழக்கே பார்த்தேன்" | யுகேந்திரன், போனி |  |
| 3 | "மனமே நலமா" | பரத்வாஜ் |  |
| 4 | "மனசுக்குள்ளே தாகம்" | ஹரிஷ் ராகவேந்திரா, ரேஷ்மி |  |
| 5 | "மீசை வச்ச பேராண்டி" | கோவை கமலா, கார்த்திக் |  |
| 6 | "நினைவுகள் நெஞ்சினில்" | உன்னிமேனன் |  |
| 7 | "ஒவ்வொரு பூக்களுமே" | சித்ரா | } |
# கோவில் (திரைப்படம்)

***கோவில்*** (*Kovil*) 2004ம் ஆண்டு வெளி வந்த ஒரு தமிழ்த் திரைப்படம். ஹரி இயக்கிய இப்படத்தில் சிலம்பரசன், சோனியா அகர்வால், வடிவேலு, ராஜ்கிரண், நாசர் ஆகியோர் நடித்துள்ளனர். ஹாரிஸ் ஜெயராஜ் இப்படத்தின் இசையமைப்பாளர்.
# கோவில் (திரைப்படம்)

## நடிகர்கள்

- சிலம்பரசன் - சக்திவேல் ( (தெலுங்கு பதிப்பில் ருத்ரா)
- சோனியா அகர்வால் - ஏஞ்சல் தேவி
- ராஜ்கிரண் - சக்திவேல் தந்தை
- நாசர் (நடிகர்) - ஏஞ்சல் தேவியின் தந்தை மைக்கேல் சூசை
- ராஜேஷ் (நடிகர்) - பாதிரியார்
- ரேகா (நடிகை) - ஏஞ்சலின் தாய்
- வடிவேலு (நடிகர்) - புல்லட் பாண்டி
- மினரல் ரவி
- சார்லி - முருகா
# கோவில் (திரைப்படம்)

## பாடல்கள்

**தமிழ் பாடல்கள்**  
ஹாரிஸ் ஜெயராஜ் இசையமைத்துள்ளார்
| 3:06 |
| --- |
**தெலுங்கு பாடல்கள்**  
இப்படம் தெலுங்கில் *ருத்ருடு* என்ற பெயரில் மொழிமாற்றம் செய்யப்பட்டது
| 4:48 |
| --- |
# சிங்கம் (திரைப்படம்)

***சிங்கம்*** (*Singam*) 2010ம் ஆண்டு வெளியான தமிழ்த் திரைப்படம். ஹரி இயக்கிய இப்படத்தில் சூர்யா, அனுசுகா செட்டி ஆகியோர் நடித்துள்ளனர் .
# சிங்கம் (திரைப்படம்)

## நடிகர்கள்

- சூர்யா - துரை சிங்கம்
- அனுஷ்கா - காவியா மகாலிங்கம்
- பிரகாஷ் ராஜ் - மயில்வாகனம்
- நாசர் - மகாலிங்கம்
- விவேக் - ஏழுமலை
- மனோரமா - காவியா6வின் பாட்டி
- ராதாரவி - துரை சிங்கத்தின் தந்தை
- விஜயகுமார் - உள்துறை அமைச்சர்
- கிருஷ்ண பிள்ளை திவ்யா மகாலிங்கம்
- போஸ் வெங்கட் - ரவி
- நிழல்கள் ரவி - உதவி ஆணையர்
- யுவராணி - துரைசிங்கத்தின் சகோதரி
- ஜானகி சபேசு காவ்யா தாய்
- சுமித்ரா துரை சிங்கத்தின் தாய்
- நதுன் - கிராமத்து இளைஞர்
# சிங்கம் (திரைப்படம்)

## மேலும் பார்க்கவும்

- சிங்கம் 2 (திரைப்படம்)
# கந்தசாமி (திரைப்படம்)

***கந்தசாமி* ** என்ற தமிழ்த் திரைப்படம், 2009-ஆம் ஆண்டு வெளிவந்தது. சுசி கணேசன் இயக்கிய இப்படத்தில் விக்ரம், சிரேயா சரண், பிரபு, ஆஷிஷ் வித்யார்த்தி, வடிவேல் போன்றவர்கள் நடித்திருந்தனர்.
# கந்தசாமி (திரைப்படம்)

## விமர்சனம்

ஆனந்த விகடன் வார இதழில் வந்த விமர்சனத்தில் "'ஜென்டில்மேன்' பாணி ஏழைகளுக்கு உதவும் ஹீரோ, 'ரமணா'வின் ஹீரோ நெட்வொர்க், 'சிவாஜி'யின் கருப்புப் பணம் களவாடுவது, 'அந்நியன்' ஹீரோ அவதாரம் என சூப்பர் டூப்பர் ஹிட்களை நினைவுபடுத்தும் ராபின்ஹுட் ஹீரோ கதை செய்திருக்கிறார் இயக்குநர் சுசிகணேசன்... ஒரே டிக்கெட்டில் நாலு பழைய படம் பார்த்த எஃபெக்ட் கொடுப்பது தான் 'கந்தசாமி'யின் சிறப்பு!" என்று எழுதினர்.
# அழற்சிக்கு எதிரான இயக்க ஊக்கிகள் இல்லாத மருந்துகள்

**அழற்சிக்கு எதிரான இயக்க ஊக்கிகள் இல்லாத மருந்துகள்** அல்லது அழற்சிக்கு எதிரான இசுட்டீரோய்டு இல்லாத மருந்துகள் (non-steroidal anti-inflammatory drugs – NSAID) என அழைக்கப்படுபவை வலியைப் போக்கும் வலிநீக்கியாகவும், காய்ச்சலைக் குறைக்கும் காய்ச்சலடக்கியாகவும், அதிகமான அளவுகளில் அழற்சியைக் கட்டுப்படுத்துவதாகவும் காணப்படும், இயக்க ஊக்கிகளுக்குரிய (steroids) மூலக்கூறுகளைக் கொண்டிராத மருந்துகள் ஆகும். இந்த மருந்துக் குழுவில் மிகவும் பரவலாக அறியப்பட்ட அசுப்பிரின் (aspirin), இபுப்புரொஃபன் (ibuprofen), நப்ரோக்ஃசென் (naproxen) போன்றவை விளங்குகின்றன.
# அழற்சிக்கு எதிரான இயக்க ஊக்கிகள் இல்லாத மருந்துகள்

## இயல் இயக்க முறை

புரோசிட்டாகிளாண்டின் (prostaglandin) எனப்படும் வேதிப்பொருள் உடலில் அழற்சி, வலி, காய்ச்சல் என்பனவற்றை ஏற்படுத்துவதில் முக்கிய பங்கை வகிக்கிறது; ஒரு செய்தி அனுப்பும் ஊடகம் போலத் தொழிற்படுகிறது. புரோசிட்டாகிளாண்டினின் உற்பத்தியைக் கட்டுப்படுத்துவதன் மூலம் உடலில் ஏற்பட்ட வலி, காய்ச்சல் போன்ற அறிகுறிகளைக் குறைக்கலாம்.  
புரோசிட்டாகிளாண்டின் கொழுப்புக்காடியான அரக்கிடோனிக் காடியில் இருந்து உருவாகுகின்றது, இந்த உருவாக்கத்தை ஊக்குவிக்கும் நொதியமாக சைக்கிளோஆக்சிசனேசு விளங்குகிறது, அழற்சிக்கு எதிரான இயக்க ஊக்கிகள் அல்லாத மருந்துகள் இந்த நொதியத்தைத் தடுப்பதனால் புரோசிட்டாகிளாண்டின் உருவாகுதல் நிறுத்தப்படுகிறது, இதன் மூலம் அழற்சி, வலி, காய்ச்சல் என்பன கட்டுப்படுத்தப்படுகின்றன. சைக்கிளோஆக்சிசனேசு சமநொதியங்களாகக் காணப்படுகிறது; சைக்கிளோஆக்சிசனேசு – 1 (COX-1), சைக்கிளோஆக்சிசனேசு – 2 (COX-2), சைக்கிளோஆக்சிசனேசு – 3 (COX-3) என்பன அவையாகும். அநேகமான அழற்சிக்கு எதிரான இயக்க ஊக்கிகள் அல்லாத மருந்துகள் மேற்கூறப்பட்ட நொதியங்கள் இரண்டையுமே தாக்குகிறது, அதேவேளை ஒன்றை மட்டும் தெரிந்தெடுத்துத் தாக்கும் மருந்துகளும் உண்டு.  
இந்த இயல் இயக்க முறையைப் பற்றி அசுப்பிரின் மூலம் விளக்கிய சோன் வேன் (1927-2004) இதற்காக நோபெல் பரிசைப் பெற்றார். பெரும்பான்மையான இயல் இயக்க முறையின் பகுதிகள் இன்னமும் தெளிவாக அறியப்படாமலேயே உள்ளன.
# அழற்சிக்கு எதிரான இயக்க ஊக்கிகள் இல்லாத மருந்துகள்

## வகைப்பாடு

வேதியற் கட்டமைப்பைப் பொறுத்து அழற்சிக்கு எதிரான இசுட்டீரோய்டு அல்லாத மருந்துகள் வகைப்படுத்தப்பட்டுள்ளன.
# அழற்சிக்கு எதிரான இயக்க ஊக்கிகள் இல்லாத மருந்துகள்

## வகைப்பாடு

### சலிசிலிக் காடிக் கிளைப் பொருள்கள்

- அசுப்பிரின் (aspirin)
# அழற்சிக்கு எதிரான இயக்க ஊக்கிகள் இல்லாத மருந்துகள்

## வகைப்பாடு

### புரொப்பியோனிக் காடிக் கிளைப் பொருள்கள்

- இபுப்புரொஃபென் (Ibuprofen)
- நப்ரொக்சென் (Naproxen)
- ஃபெனோப்புரொஃபென் (Fenoprofen)
- கெற்றோப்புரொஃபென் (Ketoprofen)
- ஆக்ஃசாப்புரோசின் (Oxaprozin)
# அழற்சிக்கு எதிரான இயக்க ஊக்கிகள் இல்லாத மருந்துகள்

## வகைப்பாடு

### அசிட்டிக் காடிக் கிளைப் பொருள்கள்

- இன்டோமெதாசின் (Indomethacin)
- சுலின்டாக் (Sulindac)
- கெற்றோரோலக் (Ketorolac)
- டிக்ளோஃபெனாக் (Diclofenac)
# அழற்சிக்கு எதிரான இயக்க ஊக்கிகள் இல்லாத மருந்துகள்

## வகைப்பாடு

### ஈனோலிக் காடிக் கிளைப் பொருள்கள்

- பிரோக்ஃசிகம் (Piroxicam)
- மேலொக்ஃசிகம் (Meloxicam)
- தெனோக்ஃசிகம் (Tenoxicam)
# அழற்சிக்கு எதிரான இயக்க ஊக்கிகள் இல்லாத மருந்துகள்

## வகைப்பாடு

### ஃபெனமிக் அமிலக் கிளைப் பொருள்கள்

- மெஃபெனமிக் காடி (Mefenamic acid)
- மேக்லோஃபெனமிக் காடி (Meclofenamic acid)
- ஃபுளுஃபெனமிக் காடி (Flufenamic acid)
# அழற்சிக்கு எதிரான இயக்க ஊக்கிகள் இல்லாத மருந்துகள்

## வகைப்பாடு

### சைக்கிளோஆக்சிசனேசு – இரண்டினை (COX-2) தேர்ந்தெடுத்துத் தடுப்பவை

இவற்றில் பெரும்பான்மையானவை தற்போது பயன்பாட்டில் இல்லை.
- ரோபிகாக்சிப்
- வால்டேகாக்சிப்
- செலேகாக்சிப்
# அழற்சிக்கு எதிரான இயக்க ஊக்கிகள் இல்லாத மருந்துகள்

## வகைப்பாடு

### வேறு அழற்சிக்கு எதிரான இசுட்டீரோய்டு அல்லாத மருந்துகள்

நிமெசுலைட் (Nimesulide) : சல்ஃபோனனிலைட்டுக்கள் பிரிவைச் சேர்ந்தது, மிகவும் தீவாய்ப்புடையது (ஆபத்தானது); கல்லீரல் நச்சுத்தன்மையை ஏற்படுத்தக்கூடியது.
# அழற்சிக்கு எதிரான இயக்க ஊக்கிகள் இல்லாத மருந்துகள்

## பயன்பாடுகள்

உடனடியான வலி, அழற்சி போக்கியாக அல்லது நீண்ட நாட்களாக இருந்துவரும் வலியைப் போக்குவதற்காக வழமையாகப் பயன்படுத்தப்படுகிறது. சில இவ்வகை மருந்துகளின் நீண்ட காலப் பயன்பாடு குடற்புற்று நோயின் தீவிரத்தைக் குறைக்கவல்லது என்று அறியப்பட்டுள்ளது.
பின்வரும் நோய்களில் இவை பொதுவாகப் பயன்படுத்தப்படுகின்றன:
- முடக்குவாதம், கீல்வாதம் மற்றும் பல்வேறுவகையான வாதநோய்களால் ஏற்படும் அழற்சி, மூட்டு வலி.
- வலிமிகுவிடாய்
- தலைவலி மற்றும் மைக்ரைன்
- அறுவைச்சிகிச்சையின் பின்னர் ஏற்படும் வலி
- காய்ச்சல்
- சிறுநீரக வலிப்பிடிப்பு
அசுப்பிரினானது குருதிச் சிறுதட்டுக்கள் ஒருங்கிணைவதை நிறுத்துகிறது, இதனால் குருதிக்குழாய்களில் குருதி உறைவது தடுக்கப்படுகிறது, இதன் மூலம் சில இதயக்குழலிய நோய்களில் இருந்து பாதுகாக்கப்படுகிறது.
# அழற்சிக்கு எதிரான இயக்க ஊக்கிகள் இல்லாத மருந்துகள்

## மருந்து இயக்கத் தாக்கியல்

பெரும்பான்மை அழற்சிக்கு எதிரான இசுட்டீரோய்டு அல்லாத மருந்துகள் 3-5 வரையிலான pKa பெறுமானம் கொண்ட வலுவற்ற காடிகளாகும். இரைப்பையில் இருந்தும் குடலில் இருந்தும் நன்கு அகத்துறிஞ்சப்படுகின்றன, பின்னர் குருதிப்புரதங்களுடன் பிணைக்கப்பட்டு கல்லீரலில் வளர்சிதை மாற்றங்களுக்கு உள்ளாகின்றன, இறுதியில் செயலற்ற விளை பொருட்கள் சிறுநீர் மூலம் வெளியேற்றப்படுகின்றன.
# அழற்சிக்கு எதிரான இயக்க ஊக்கிகள் இல்லாத மருந்துகள்

## பக்க விளைவுகள்

பெரும்பான்மையான பக்கவிளைவுகள் இரையகக் குடலியத் தொகுதியிலும் சிறுநீரகத்திலும் நிகழ்கின்றன. இவ்விளைவுகள் மாத்திரையின் உள்ளெடுக்கப்படும் அளவைப் பொறுத்தது ஆகும். அனேகமான சந்தர்ப்பங்களில் அவதானிக்கப்பட்ட இரைப்பையில் புண்ணால் ஓட்டை ஏற்படல், குருதிப்போக்கு என்பன இறப்பை ஏற்படுத்தக்கூடிய அளவிற்கு ஆபத்தானதாகும்.  
**பக்க விளைவுகளைக் காட்டும் அட்டவணை**
| தொகுதி | எதிர் விளைவுகள் |
| --- | --- |
| இரையகக் குடலியத் தொகுதி | வயிற்று வலி, குமட்டல், பசியின்மை, குடற்புண், இரத்தசோகை, இரையகக் குடலியக் குருதிப்போக்கு, துளை உண்டாதல், வயிற்றுப்போக்கு |
| சிறுநீரகத் தொகுதி | உப்பு – நீர் தேக்கி வைத்திருத்தல், வீக்கம், யூரேட்டுக்கள் கழிவு அகற்றப்படல் குறைவடைதல், பொட்டாசியம் உயர்வடைதல் |
| மைய நரம்புத் தொகுதி | தலைவலி, தலை சுற்றல், மயக்க உணர்வு, மனச்சோர்வு, விரைவாகச் சுவாசித்தல் |
| கருப்பை | கருவளர்ச்சிக்காலம் அதிகமாதல், பிரசவம் தடைப்படல் |
| ஏனையவை | ஒவ்வாமை, தாழ் குருதியமுக்கம், ஆஸ்துமா, அரிப்புத்தோல் |
# அழற்சிக்கு எதிரான இயக்க ஊக்கிகள் இல்லாத மருந்துகள்

## பக்க விளைவுகள்

### இதயக்குழலியத் தொகுதி

ஆய்வொன்றின் படி இவ்வகையான மாத்திரைகள் மாரடைப்பை ஏற்படுத்தவல்லது என அறியப்பட்டுள்ளது.
வேறொரு ஆய்வில் *ஏட்ரியக் குறு நடுக்கத்திற்குரிய* (atrial fibrillation) ஆபத்தானது இம்மருந்துகளைப் பயன்படுத்துவதால் அதிகமாகிறது எனவும் அறியப்பட்டுள்ளது.
# அழற்சிக்கு எதிரான இயக்க ஊக்கிகள் இல்லாத மருந்துகள்

## பக்க விளைவுகள்

### இரையகக் குடலியத் தொகுதி

இரையக சீதமென்சவ்வில் மருந்தின் அமில மூலக்கூறுகள் நேரடியாக உறுத்துவதாலும், சைக்கிளோஒக்சிசனேசு நொதியங்கள் தடுக்கப்படுவதால் இரையகத்திற்குப் பாதுகாப்பு வழங்கும் புரோசுடாகிளாண்டின் அளவு குறைக்கப்படுவதாலும் இரையகக் குடலியத் தொகுதியில் பாதிப்பு ஏற்படுகிறது. இரையகச் சீதமென்சவ்வை இயற்கையாக புறக்காரணிகளில் இருந்து பாதுகாக்க புரோசுடாகிளாண்டின், இருகாபனேற்று, சீதம் ஆகியன உதவுகின்றன, புரோசுடாகிளாண்டின் உற்பத்தி தடுக்கப்படுவதால் இரையக அமிலத்தின் உற்பத்தி பெருகி இருகாபனேற்று, சீதம் ஆகியவற்றின் அளவுகள் குறைவடைகின்றன இது இரையகப்புண் ஏற்பட வழிகோலுகிறது.  
**பொதுவான இரையகக்குடலிய எதிர் விளைவுகள்:**
- குமட்டல்/ வாந்தி
- செரிமானக் கோளாறு
- இரையகப் புண்/ குருதிப்போக்கு
- வயிற்றுப்போக்கு
மருந்தின் நீண்ட நாள் பயன்பாடு மற்றும் மிகையான மருந்து அளவு இரையகப் புண் உண்டாவதற்குரிய சூழ் இடர் காரணியாக திகழ்கின்றது. டிக்ளோஃபெனாக் மற்றும் இபுப்புரொஃபெனைக் காட்டிலும் கெற்றோபுரொஃபென், இன்டோமெதாசின், பிரோக்சிகம் உபயோகிப்பதில் இரையகக்குடலிய எதிர் விளைவுகள் அதிகமாக உள்ளன. குடற்பயன்பூச்சுக் கொண்டிருக்கும் அசுப்பிரின் போன்ற மருந்துகளின் உபயோகம் எதிர்விளைவுகளைக் குறைகிறது.
இரையகக்குடலிய எதிர் விளைவுகள் சில முறைகள் மூலம் தடுக்கப்படலாம்; புரோட்டான் பம்பு தடுப்பிகளான ஒமிப்ரசோல் போன்றவை இரையக அமிலம் சுரப்பதைத் தடுக்கின்றன.
# அழற்சிக்கு எதிரான இயக்க ஊக்கிகள் இல்லாத மருந்துகள்

## பக்க விளைவுகள்

### குடல் அழற்சிய நோய்கள்

குருதிப்போக்கின் காரணமாக, பெருங்குடல் புண் அழற்சி (ulcerative colitis) அல்லது குரோன் நோய் போன்ற குடல் அழற்சிய நோய்கள் உள்ள போது ஒருபோதும் இசுடீரோய்டு அல்லாத அழற்சிக்கு எதிரான மருந்துகள் பயன்படுத்துதல் கூடாது, பரசிட்டமோல் அல்லது கோடின் போன்ற மாத்திரைகள் குடல் அழற்சிய நோய்கள் உள்ள போது வலிபோக்கியாக உபயோகிக்கலாம்.
# அழற்சிக்கு எதிரான இயக்க ஊக்கிகள் இல்லாத மருந்துகள்

## பக்க விளைவுகள்

### சிறுநீரகம்

சிறுநீரக இரத்த ஓட்டவியலில் பாரதூரமான பாதிப்புகளை புரோசுடாகிளாண்டின் அளவு குறைக்கப்படுவதன் மூலம் இசுடீரோய்டு அல்லாத அழற்சிக்கு எதிரான மருந்துகள் ஏற்படுத்துகின்றன. இங்கு உப்பு – நீர் தேக்கி வைக்கப்படல், உயர் குருதி அழுத்தம் போன்றவை குறிப்பிடத்தக்க விளைவுகளாகும். சில அரிதான சந்தர்ப்பங்களில் இந்த அழற்சிக்கு எதிரான மருந்துகள் சிறுநீரக அழற்சியையும் சிறுநீரக கூட்டறிகுறிகளையும் சிறுநீரகச் செயலிழப்பையும் ஏற்படுத்தலாம்.
# அழற்சிக்கு எதிரான இயக்க ஊக்கிகள் இல்லாத மருந்துகள்

## பக்க விளைவுகள்

### பிரசவத்தின் போது

இசுடீரோய்டு அல்லாத அழற்சிக்கு எதிரான மருந்துகள் பிரசவத்தின் போது உபயோகித்தல் நல்லதல்ல, இதனால் பிறந்த உடனே மூடப்படவேண்டிய தமனி நாளம் (ductus arteriosus) கருவறையில் உள்ளபோதே மூடப்படலாம், மேலும் குறைப்பிரசவமும் நிகழலாம்.
மாறாக, பரசிட்டமோல் பிரசவத்தின் போது பாதுகாப்பான மருந்தாக விளங்குகிறது, எனினும் மருந்தின் அளவு அதிகமாகக் கூடாது.
# அழற்சிக்கு எதிரான இயக்க ஊக்கிகள் இல்லாத மருந்துகள்

## பக்க விளைவுகள்

### வேறு எதிர் விளைவுகள்

பொதுவானவை: கல்லீரல் நொதியங்கள் உயர்வடைதல், தலைவலி, தலைச்சுற்று.
பொதுவில்லாதவை: பொட்டாசியம் உயர்வடைதல், குழப்பநிலை, சுவாசக்குழாய் சுருங்குதல், அரிப்பு, முக-உடல் வீக்கம்.
# அழற்சிக்கு எதிரான இயக்க ஊக்கிகள் இல்லாத மருந்துகள்

## மருந்து இடைத்தாக்கம்

| மருந்து | தீவிரம் | எதிர் விளைவு | பரிந்துரை |  |
| --- | --- | --- | --- | --- |
| அங்கியோடென்சின் நிலைமாற்றும் நொதியத் (ACE) தடுப்பிகள் | மிதமானது | பரழுத்தந்தணிப்பி இயல்பையும் உப்பு மிகைச் சிறுநீர் இயல்பையும் குறைக்கலாம். | இரத்த அழுத்தத்தையும் இதயத் தொழிற்பாட்டையும்
அவதானித்தல் |  |
| புரோபெனேசிட் | மிதமானது | யூரிக் அமிலத்தை வெளியேற்றும் இயல்பு குழப்பப்படும். | புரோபெனேசிட்டுடன் அசுப்பிரின் பயன்படுத்துவது தவிர்க்கப்படவேண்டும். |  |
| இலிதியம் | மிதமானது | குருதியில் இலிதியத்தின் அளவு உயரலாம், அதனது சிறுநீருடன் வெளியேறும் அளவு குறையலாம். | இலிதியம் நச்சுமையைக் கண்காணித்தல் |  |
| வார்ஃபரின் | மிதமானது | குருதிப்போக்கு ஏற்படக்கூடிய ஆபத்து உருவாகலாம். | புரோதுரோம்பின் நேரத்தைக் கணித்தல் (PT) |  |
| மெதோற்ரெக்செற் | கடுமையானது | மெதோற்ரெக்செற் நச்சுமை உருவாகலாம். | மெதோற்ரெக்செற் பயன்படுத்திய பத்து நாட்களுக்குள் இசுடீரோய்டு அல்லாத அழற்சிக்கு எதிரான மருந்துகள் பயன்படுத்துதல் கூடாது. | } |
# அழற்சிக்கு எதிரான இயக்க ஊக்கிகள் இல்லாத மருந்துகள்

## சேர்ந்து பயன்படுத்துவதால் உள்ள விளைவுகள்

சைக்கிளோஒக்சிசனேசு – 2 தடுக்கும் மருந்துகள் பயன்பாட்டில் உள்ள போது சாதாரண மற்றைய இசுடீரோய்டு அல்லாத அழற்சிக்கு எதிரான மருந்துகள் பயன்படுத்துதல் கூடாது. இதே போல, நாளாந்தம் அசுப்பிரின் பயன்படுத்தும் ஒருவர் மற்றைய இசுடீரோய்டு அல்லாத அழற்சிக்கு எதிரான மருந்துகள் பயன்பாட்டைத் தவிர்த்தல் வேண்டும்.
# ஊடக அறிவுத்திறன்

**ஊடக அறிவுத்திறன்** (Media literacy) என்பது பல்வேறு ஊடகங்கள் வழியே பகிரப்படும் தகவல்களை பகுத்தாயவும், மதிப்பீடு செய்யவும், தாமே தகவல்களை உருவாக்கிப் பகிரவும் ஒருவருக்கு இருக்கும் திறமையைக் குறிக்கிறது. ஊடக அறிவுத்திறன் பக்க சார்பான பரப்புரையை, சந்தைப்படுத்தலை, தணிக்கையை, சார்பு உள்ள செய்திகளை அடையாளப்படுத்த உதவுகின்றது. பல மூலங்களிலிருந்து ஆதாரபூர்வமான தகவல்களை பிரித்தெடுக்க உதவுகின்றது.  
ஊடகத்தின் ஆக்கர்கள் யார்? ஊடகத்தின் சாய்வு அல்லது பார்வை என்ன? ஊடகத்தின் நோக்கம் என்ன? ஊடகம் தகுந்த ஆதாரங்களை முன்வைக்கிறதா, அல்லது மேலோட்டமாக முடிவுகளை முன்வைக்கிறதா? இது செய்தியா, அல்லது ஆசிரியருரையா, அல்லது இரண்டின் கலப்பா? போன்ற கேள்விகள் ஊடக ஒருவர் என்னதை வாசிக்கிறார், கேக்கிறார், பாக்கிறார் என்பதை கேள்விக்கு உட்படுத்தலை ஊடாக அறிவுத்திறனை ஊக்குவிக்கிறது. ஒருவர் ஊடகம் ஊடாக தனது தகவலை எப்படிப் பகிரலாம் என்பதையும் சொல்லித்தருகிறது.
# நல அறிவுத்திறன்

**நல அறிவுத்திறன்** (*Health literacy*) என்பது வாழ்க்கையின் பல்வேறு நிலைகளில் நலத்தைப் பேண, மேம்படுத்த தேவையான தகவல்களையும், திறங்களையும் பெற, புரிந்துகொள்ள, மதிப்பீடு செய்ய, பகிர்ந்துகொள்வதற்கான ஆற்றலைக் குறிக்கிறது.
# நல அறிவுத்திறன்

## எடுத்துக்காட்டுக்கள்

- உடல் நலத்தை பேண தேவையான ஊட்டச்சத்து, உடற்பயிற்சி, நித்திரை பற்றிய அறிவு
- இரத்த அழுத்தம், கொழுப்பு போன்ற அடிப்படை உடல் அறிகுறிகளைப் பற்றிய அறிவு
- அறிவுறுத்தலில் கூறப்பட்டவாறு தகுந்த நேரத்தில், தகுந்த அளவு மருந்துகளை எடுக்க இருக்கும் அறிவு
- நிறுவப்பெறாத மருத்துவ முறைமைகளை கண்டறிதல்
- எங்கு மருத்துவ உதவிகளைப் பெறலாம் என்பது பற்றிய அறிவு
- நோயாளிக்கு இருக்கும் உரிமைகள் பற்றிய அறிவு
# ஆனைமலை மலைத்தொடர்

**ஆனைமலை மலைத்தொடர்** என்பது மேற்குத் தொடர்ச்சி மலையில் தமிழ்நாடு மற்றும் கேரளாவில் பரவியுள்ள மலைத்தொடராகும். இதன் உயரமான முடி ஆனைமுடி ( 2, 695 மீ (8, 842 அடி)) ஆகும் இது கேரளாவின் இடுக்கி மாவட்டத்தில் அமைந்துள்ளது. இதுவே இமயமலைத்தொடரில் அல்லாத இந்தியாவின் உயரமான முடி ஆகும்.  
மேற்குத் தொடர்ச்சி மலையில் இடைவெளி ஏற்படுத்தும் பாலக்காட்டு கணவாயின் தென் புறத்தில் இம் மலைத்தொடர் அமைந்துள்ளது. இதுவும் நீல மலைத்தொடரும் இணைந்த பகுதியில் தான் மேற்குத் தொடர்ச்சி மலையும் கிழக்கு தொடர்ச்சி மலையும் இணைகின்றன. இதன் தென் மேற்கே கேரளாவும் தென் கிழக்கில் ஏலக்காய் மலைகளும் கிழக்கில் பழனி மலைகளும் எல்லைகளாக உள்ளன.
இதன் வனப்பகுதி ஆனது உயரமான பகுதிகளில் தேக்கு மர வளர்ப்பின் காரணமாகவும் உயரம் குன்றிய கீழ் பகுதிகளில் காப்பி மற்றும் தேயிலை வளர்ப்பின் காரணமாகவும் பல துண்டுகளாக்கப்பட்டுள்ளது.  
பல ஆறுகள் இப்பகுதியில் உற்பத்தியாகின்றன. ஆழியாறு, சின்னாறு, பாம்பாறு, பரம்பிக்குளம் ஆறு ஆகியவை அவற்றுல் சிலவாகும். பல அணைகளும் இங்குள்ளன. ஆழியாறு அணை, அமராவதி அணை, சோலையாறு அணை, நீராறு அணை, பரம்பிக்குளம் அணை ஆகியவை அவற்றுல் சிலவாகும்.  
தமிழ்நாட்டின் உடுமலைப்பேட்டையையும் கேரளாவின் மூணாறையும் இணைக்கும் கேரள மாநில நெடுஞ்சாலை 17 (SH 17) ஆனைமலையின் வழியாக செல்கிறது.
# பில் வாட்டர்சன்

**பில் வாட்டர்சன்** (*Bill Watterson*; பி. ஜூலை 5, 1958) ஒரு அமெரிக்க கேலிப்பட ஓவியர். புகழ்பெற்ற கால்வினும் ஆபுசும் படக்கதையை உருவாக்கியவர். இவரது முழுப்பெயர் இரண்டாவது வில்லியம் பாய்ட் வாட்டர்சன்.  
வாட்டர்சன் வாஷிங்டன் டிசி நகரில் பிறந்து ஒஹாயோ மாநிலத்திலுள்ள சாக்ரின் ஃபால்ஸ் என்ற நகரில் வளர்ந்தார். சிறுவயதிலேயே கேலிப்படங்களை வரையத் தொடங்கினார். அவரது பள்ளியின் இதழ்களிலும், ஆண்டுப்புத்தகத்திலும் அவை வெளியாயின். புகழ்பெற்ற பீநட்ஸ், போகோ, கிரேசி காட் போன்ற கேலிப்படங்களால் கவரப்பட்டு தொழில்முறை கேலிப்பட ஓவியராக முடிவுசெய்தார். கென்யன் கல்லூரியில் படித்து அரசறவியல் துறையில் இளங்கலைப் பட்டம் பெற்ற வாட்டர்சன் 1980ல் *சின்சினாட்டி போஸ்ட்* என்னும் செய்தித்தாளில் அரசியல் கேலிப்படங்களை வரையும் ஓவியராக வேலைக்கு சேர்ந்தார். நான்காண்டுகளுக்குப் பிறகு கால்வினும் ஆபுசும் படக்கதையை உருவாக்கி பெருவெற்றி கண்டார். 1985 முதல் 1995 வரை பத்தாண்டுகள் வெளியான கால்வினும் ஆபுசும் கேலிப்படங்களின் வரலாற்றில் மிக முக்கியமான இடத்தைப் பிடித்துள்ளது. அமெரிக்காவில் மட்டுமின்றி பல நாடுகளில் பல மொழிகளில் வெளியானது. 1995ல் புகழின் உச்சியில் இருந்த போதே கால்வினும் ஆபுசும் கதையை நிறுத்திவிட்டார் வாட்டர்சன். கால்வினைக் கொண்டு தான் சொல்லவந்தவை அனைத்தையும் சொல்லி விட்டதாகவும் ஓவியக்கலையின் பிற பாணிகளில் படைப்புகளை உருவாக்க விரும்புவதால் இக்கதையை நிறுத்தியதாகவும் அவர் இதற்கு காரண்ம் சொல்லியுள்ளார். 1995க்கு பின்னர் இயற்கை நிலக்காட்சி ஓவியங்களை வரைந்து வரும் வாட்டர்சன், பொது வாழ்விலிருந்து விலகிக் கொண்டார். வாசகர்களை சந்திப்பதையும், பொது நிகழ்ச்சிகளில் பங்கேற்பதையும் தவிர்த்து வருகிறார். மிக அரிதாக இதழ்கள்களுக்கு பேட்டியளிக்கிறார்.  
கால்வினும் அபுசும் கதைக்காக இருமுறை (1986 மற்றும் 1988) வாட்டர்சனுக்கு அமெரிக்காவின் தேசிய கேலிப்படக் கலைஞர்களின் கூட்டமைப்பு வழங்கும் சிறந்த கேலிப்படக் கலைஞர் விருது (ரூபன் விருது) கிடைத்தது. 1992ம் மூன்றாம் முறையாக இதே விருதுக்கு வாட்டர்சன் பரிந்துரைக்கப்பட்டார். மேலும் 1988ல் இதே அமைப்பு வழங்கும் சிறந்த நகைச்சுவை படக்கதைக்கான விருதும் ”கால்வினும் ஆபுசும்” கதைக்கு வழங்கப்பட்டது. இவை தவிர கேலிப்படங்களுக்கு வழங்கப்படும் பிற உயரிய விருதகளான ஹார்வே விருது, ஆடம்சன் விருது, ஸ்புரோயிங் விருது, மேக்ஸ் அண்ட் மோரிட்ஸ் விருது போன்றவையும் வாட்டர்சனுக்கு வழங்கப்பட்டுள்ளன.
# நீல் கெய்மென்

**நீல் கெய்மென்** (*Neil Gaiman*, பி. நவம்பர் 10, 1960) ஒரு பிரிட்டானிய எழுத்தாளர். அறிபுனை மற்றும் கனவுருப்புனைவு பாணிகளில் புதினங்கள், சிறுகதைகள், படக்கதைகள், ஒலி நாடகங்கள், படப்புதினங்கள், திரைக்கதைகள் எழுதியுள்ளார். *தி சேண்ட்மான்*, *கோரலைன்*, *அமெரிக்கன் காட்ஸ்*, *ஸ்டார்டஸ்ட்*, *தி கிரேவ்யார்ட் புக்* போன்றவை இவரது குறிப்பிடத்தக்க படைப்புகள். இவரது படைப்புகள் பலமுறை ஹுகோ, நெபுலா, பிராம் ஸ்டோக்கர் போன்ற விருதுகளை வென்றுள்ளன. இவை தவிர நியூபெரி பதக்கம், கார்னகி இலக்கியப் பதக்கம் போன்ற உயரிய இலக்கிய பதக்கங்களையும் வென்றுள்ளார். பெரும் எண்ணிக்கையில் தீவிர வாசகர்களைப் பெற்றுள்ள இவர் இலக்கிய உலகின் ”ராக்கிசை நட்சத்திரம்” என்று வர்ணிக்கப்பட்டுள்ளார்.  
1980களில் பத்திரிக்கையாளராக தன் தொழில் வாழ்க்கையைத் தொடங்கிய கெய்மென் எழுதிய முதல் புத்தகம் டுயூரன் டுயூரன் இசைக்குழுவின் வரலாறாகும். 1987ல் பத்திரிக்கையாளர் பணியிலிருந்து விலகி, படக்கதைகளையும் படப்புதினங்களையும் எழுதத் தொடங்கினார். இவரது படைப்புத்திறனால் கவரப்பட்ட டீசீ காமிக்ஸ் நிறுவனம் இவரை வேலைக்கு அமர்த்தியது. 1990களில் தி சேண்மேன் படக்கதை வரிசையும் டீசீ காமிக்சின் பாத்திரங்களைக் கொண்டு பிற படக்கதைகளையும் எழுதினார். 1990ல் கனவுருப்புனைவு எழுத்தாளர் டெர்ரி பிராட்ச்செட்டுடன் சேர்ந்து எழுதிய *குட் ஓமன்ஸ்* புதினத்தின் மூலம் கெய்கெனின் புதின எழுத்துப்பணி தொடங்கியது. *அனான்சி பாய்ஸ்*, *அமெரிக்கன் காட்ஸ்* ஆகியவை இவருடைய புகழ்பெற்ற புதினங்கள். 1995ல் தொலைக்காட்சித் தொடர்களுக்குத் திரைக்கதை எழுதத் தொடங்கிய கெய்மென் பல அறிபுனை தொலைக்காட்சித் தொடர்களுக்கும், கனவுருப்புனைவு திரைப்படங்களுக்கும் திரைக்கதை எழுதியுள்ளார். கெய்மெனின் *கோரலைன்*, *ஸ்டார்டஸ்ட்* போன்ற புத்தகங்கள் திரைப்படங்களாக வெளிவந்துள்ளன.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/மார்ச்

<div>  
</div>
- மார்ச் 2, 1815 - கண்டி இராச்சியம் பிரித்தானியர் வசமாகியது. சிறைப் பிடிக்கப்பட்ட ஸ்ரீ விக்கிரம ராஜசிங்கன் (படம்) என்ற கண்ணுச்சாமி தென்னிந்தியாவில் உள்ள வேலூர்க் கோட்டைக்கு அனுப்பப்பட்டார்.
- மார்ச் 11, 1902 - யாழ்ப்பாணத்தில் காங்கேசன்துறையில் இருந்து சாவகச்சேரி வரையான 21 மைல் நீள தொடருந்துப் பாதை அமைக்கப்பட்டது.
- மார்ச் 19, 1988 - இந்திய அரசிடம் நீதி கோரி உண்ணா நோன்புப் போராட்டத்தை அன்னை பூபதி மட்டக்களப்பில் தொடங்கினார். நீதி வழங்காத நிலையில் ஏப்ரல் 19 இல் சாவைத் தழுவினார்.
- மார்ச் 24, 1965 - இலங்கையின் வடக்கு, கிழக்கில் தமிழ் மொழிப் பயன்பாட்டை ஏதுவாக்குவதும் வட கிழக்கில் அரச நில பகிர்ந்தளிப்பில் தமிழ் மொழி பேசுவோருக்கே முன்னுரிமை வழங்கவும் டட்லி-செல்வா ஒப்பந்தம் கைச்சாத்திடப்பட்டது.
- மார்ச் 31, 1990 - இந்திய அமைதிப் படை ஈழத்தில் இருந்து முற்றாக விலக்கப்பட்டது.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஏப்ரல்

<div>  
</div>
- ஏப்ரல் 2, 1983 - யாழ்ப்பாணம் அரச அதிபரின் செயலகத்தில் விடுதலைப் புலிகள் குண்டுத்தாக்குதல் நடத்தினர்.
- ஏப்ரல் 18, 1958 - இலங்கையில் பண்டாரநாயக்க செல்வநாயகம் ஒப்பந்தம் முறிவடைந்தது.
- ஏப்ரல் 19, 1988 - மட்டக்களப்பில் அன்னை பூபதி (படம்) ஆக்கிரமிப்பாளருக்கெதிராக உண்ணாநோன்பிருந்து இறந்தார்.
- ஏப்ரல் 19, 1995 - சந்திரிகா - விடுதலைப்புலிகள் பேச்சுவார்த்தை முறிவடைந்ததாக விடுதலைப் புலிகள் அறிவித்தனர். அதனை அடுத்து திருகோணமலைத் துறைமுகத்தில் ரணசுரு, வீரயா என்னும் பெயருடைய இரண்டு பீரங்கிக் கப்பல்கள் புலிகளால் மூழ்கடிக்கப்பட்டன.
- ஏப்ரல் 28, 2005 - இலங்கையின் பிரபலமான ஊடகவியலாளர் தர்மரத்தினம் சிவராம் கொழும்பில் கடத்தப்பட்டு சுட்டுக்கொல்லப்பட்டார்.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/மே

<div>  
</div>
- மே 1, 1993 - இலங்கை அரசுத்தலைவர் ஆர். பிரேமதாசா (படம்) மே நாள் பேரணியில் வைத்து மனிதக் குண்டுத்தாக்குதலின் மூலம் கொல்லப்பட்டார்.
- மே 14, 1976 - யாழ்ப்பாணத்தின் வட்டுக்கோட்டையில் நடந்த தமிழர் விடுதலை கூட்டணியின் கட்சி மாநாட்டில் தமிழீழப் பிரகடனத்தை வெளியிட்டனர்.
- மே 15, 1985 - குமுதினிப் படுகொலைகள்: நெடுந்தீவு மாவலித்துறையில் இருந்து 64 பயணிகளுடன் புறப்பட்ட *குமுதினி* என்ற படகு இலங்கைக் கடற்படையினரால் வழிமறிக்கப்பட்டு குழந்தைகள், பெண்கள் உட்பட 36 பேர் கொடூரமாக வெட்டிக் கொலை செய்யப்பட்டனர்.
- மே 22, 1972 - இலங்கையில் புதிய அரசியலமைப்புச் சட்டம் அமுலுக்கு வந்தது. சிலோன், ஸ்ரீலங்கா எனப் பெயர் மாற்றம் பெற்றது. பொதுநலவாய நாடுகள் அமைப்பில் அங்கத்துவம் பெற்றது.
- மே 28, 1915 - சிங்கள-முஸ்லிம் கலவரம்: இலங்கையின் கண்டியில் சிங்களவர்களுக்கும் முஸ்லிம்களுக்கும் இடையில் கலவரம் ஆரம்பித்தது.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஜூன்

<div>  
</div>
- சூன் 1, 1981 - தெற்காசியாவில் சிறந்த நூலகமாக விளங்கிய யாழ் பொது நூலகம் (படம்) மே 31 நள்ளிரவில் சிங்களக் காவல் துறையினரால் எரிக்கப்பட்டதில் பல்லாயிரக்கணக்கான பெறுமதி மிக்க நூல்கள் அழிந்தன.
- சூன் 4, 1987 - பூமாலை நடவடிக்கை: இலங்கையின் ஆளுகைக்குட்பட்ட வான்பரப்பில் அத்து மீறி உள்நுழைந்த இந்திய விமானங்கள் யாழ் குடாநாட்டின் மீது உணவுப் பொதிகளை வீசியது.
- சூன் 5, 1956 - இலங்கையில் சிங்களம் மட்டும் சட்டம் நாடாளுமன்றத்தில் நிறைவேற்றப்பட்டது.
- சூன் 6, 1711 - யாழ்ப்பாணத்தில் இந்து மதச் சடங்குகளுக்கு ஒல்லாந்து அரசினால் தடை விதிக்கப்பட்டது.
- சூன் 23, 1658 - இலங்கையில் போர்த்துக்கேயரின் கடைசிப்பிடியாக இருந்த யாழ்ப்பாணக் கோட்டையை டச்சுக்காரர் கைப்பற்றினர்.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஜூலை

<div>  
</div>
- சூலை 5, 1987 - கரும்புலிகள் நாள்: விடுதலைப் புலிகளின் முதல் கரும்புலித் தாக்குதல் மில்லரினால் யாழ்ப்பாணம், நெல்லியடி இராணுவ முகாம் மீது நடத்தப்பட்டது.
- சூலை 8, 1985 - திம்புப் பேச்சுவார்த்தைகள்: இலங்கை அரசுக்கும் ஈழ விடுதலை அமைப்புகளுக்கும் இடையில் பேச்சுவார்த்தைகள் ஆரம்பமாயின.
- சூலை 9, 1995 - நவாலி தேவாலயத் தாக்குதல்:யாழ்ப்பாணத்தில் நவாலி பேதுருவானவர் தேவாலயம் மீது இலங்கை விமானப் படையினரால் நடத்தப்பட்ட குண்டுத் தாக்குதலில் குழந்தைகள், பெண்கள் உட்பட 141 பொதுமக்கள் கொல்லப்பட்டனர்.
- சூலை 18, 1996 - ஓயாத அலைகள் ஒன்று: முல்லைத்தீவு இலங்கைப் படைமுகாம் விடுதலைப் புலிகளால் முற்றுகையிடப்பட்டது.
- சூலை 23, 1983 - கறுப்பு யூலை (படம்): இலங்கையில் இரண்டு வாரங்களில் 3000 தமிழர்கள் சிங்கள பௌத்த இனவாதிகளால் படுகொலை செய்யப்பட்ட நிகழ்வு ஆரம்பமானது.
# வலைவாசல்:தமிழீழம்/தேர்ந்தெடுக்கப்பட்ட நிகழ்வுகள்/ஆகஸ்ட்

<div>  
</div>
- ஆகசுடு 2, 1989 - யாழ்ப்பாணம் வல்வெட்டித்துறையில் இந்திய இராணுவத்தினர் துப்பாக்கிச் சூடு நடத்தியதில் பெண்கள், குழந்தைகள் உட்பட 63 பேர் கொல்லப்பட்டனர்.
- ஆகசுடு 3, 1990 - கிழக்கிலங்கையில் காத்தான்குடி முஸ்லிம் பள்ளிவாசலில் இடம்பெற்ற துப்பாக்கிச் சூட்டு நிகழ்வில் பெண்கள், குழந்தைகள் உட்பட 103 பேர் கொல்லப்பட்டனர்.
- ஆகசுடு 12, 1990 - வீரமுனைப் படுகொலைகள்: அம்பாறை, வீரமுனையில் நானூறுக்கும் மேற்பட்ட தமிழர்கள் படுகொலை செய்யப்பட்டனர்.
- ஆகசுடு 14, 2006 - முல்லைத்தீவு செஞ்சோலை சிறார் இல்லம் மீது இலங்கை இராணுவத்தினர் நடத்திய விமானத் தாக்குதலில் 61 பாடசாலை சிறுமிகள் கொல்லப்பட்டு 60 பேர் படுகாயமடைந்தனர்.
- ஆகசுடு 20, 1948 - இலங்கை நாடாளுமன்றத்தில் "இலங்கை குடியுரிமை சட்டம்" கொண்டுவரப்பட்டது. இதன் மூலம் 10 இலட்சம் இலங்கைத் தோட்டத் தொழிலாளர்களான இந்திய வம்சாவளித் தமிழர்கள் (படம்) நாடற்றவர்கள் ஆக்கப்பட்டனர்.
# சின்னத் தம்பி

**சின்ன தம்பி** 1991 ஆம் ஆண்டு பி. வாசு இயக்கத்தில் தமிழில் வெளியான திரைப்படம். இதில் பிரபு, குஷ்பூ, கவுண்டமணி நடித்திருந்தனர்.
# சின்னத் தம்பி

## நடிகர்கள்

- பிரபு - சின்னத் தம்பி
- குஷ்பூ - நந்தினி
- மனோரமா - கண்ணம்மா (சின்னத் தம்பியின் தாயார்)
- ராதாரவி - நந்தினியின் அண்ணன்
- உதய் பிரகாசு நந்தினியின் தம்பி
- ராஜேஷ் - நந்தினியின் தம்பி
- கவுண்டமணி
- சுலக்சனா
- பாண்டு
- ஒரு விரல் கிருஷ்ணா ராவ்
- யுவஸ்ரீ
# சின்னத் தம்பி

## தயாரிப்பு

இயக்குநர் பி. வாசுவின் மகனான நடிகர் சக்தி முதன்முறையாக இப்படத்தில் சிறு வயது பிரபுவாக நடித்திருந்தார். இப்படம் பி. வாசு, நடிகர் பிரபு இருவரும் என் தங்கச்சி படிச்சவ (1988), மற்றும் பிள்ளைக்காக (1989) படங்களைத் தொடர்ந்து மூன்றாவது முறையாக இணைந்த திரைப்படமாகும்.
# சின்னத் தம்பி

## பாடல்கள்

இளையராஜா இசையமைத்த இப்படத்தின் பாடல்கள் இத்திரைப்படத்தில் 35 நிமிடங்கள் இடம் பெற்றன. அனைத்துப் பாடல்களும் சிறப்பான வரவேற்பு பெற்ற பாடல்களாகும்.  
| **எண்** | **பாடல்** | **பாடகர்(கள்)** | **பாடலாசிரியர்** | **நீளம்** |  |
| --- | --- | --- | --- | --- | --- |
| 1 | "தூளியிலே ஆட வந்த 1" | சித்ரா | வாலி | 2:40 |  |
| 2 | "தூளியிலே ஆட வந்த 2" | மனோ | வாலி | 4:38 |  |
| 3 | "போவோமா ஊர்கோலம்" | சுவர்ணலதா, எஸ். பி. பாலசுப்பிரமணியம் | கங்கை அமரன் | 4:44 |  |
| 4 | "அட உச்சந்தல" | மனோ | வாலி | 4:58 |  |
| 5 | "குயிலப் புடிச்சி" | எஸ். பி. பாலசுப்பிரமணியம் | வாலி | 4:46 |  |
| 6 | "அரைச்ச சந்தனம்" | எஸ். பி. பாலசுப்பிரமணியம் | கங்கை அமரன் | 4:52 |  |
| 7 | "நீ எங்கே என் அன்பே" | சுவர்ணலதா | கங்கை அமரன் | 5:04 |  |
| 8 | "தூளியிலே ஆட வந்த 3" | மனோ | வாலி | 1.52 | } |
# சின்னத் தம்பி

## பெற்ற விருதுகள்

| விருதுகள் | வகை | பரிந்துரை | முடிவு | சான்று |
| --- | --- | --- | --- | --- |
| சினிமா எக்ஸ்பிரஸ் விருதுகள் | சிறந்த திரைப்படம் | கே. பாலு | வெற்றி |  |
| சிறந்த தமிழ் இயக்குநர் | பி. வாசு |  |  |  |
| சிறந்த நடிகை | குஷ்பூ |  |  |  |
| சிறந்த நகைச்சுவை நடிகர் - தமிழ் | கவுண்டமணி |  |  |  |
| சிறந்த பின்னணிப் பாடகர் - தமிழ் | மனோ |  |  |  |
| சிறந்த பின்னணிப் பாடகி - தமிழ் | சுவர்ணலதா |  |  |  |
| சிறந்த ஒளிப்பதிவாளர் | டி. கே. எஸ். பாபு |  |  |  |
| பிலிம்பேர் விருதுகள் | சிறந்த தமிழ் திரைப்படம் | கே. பாலு |  |  |
| தமிழக அரசு விருதுகள் | சிறந்த திரைப்படம் (முதல் பரிசு) | கே. பாலு |  |  |
| சிறந்த இயக்குநர் | பி. வாசு |  |  |  |
| சிறந்த நடிகர் | பிரபு |  |  |  |
| சிறந்த நடிகை | குஷ்பூ |  |  |  |
| சிறந்த பின்னணிப் பாடகர் | மனோ |  |  |  |
| சிறந்த பின்னணிப் பாடகி | சுவர்ணலதா |  |  |  |
| சிறந்த ஒளிப்பதிவாளர் | டி.கே. எஸ். பாபு | } |  |  |
# சின்னத் தம்பி

## மறுஆக்கங்கள்

தமிழில் மாபெரும் வெற்றி பெற்ற இத்திரைப்படம் இதர இந்திய மொழிகளில் மறுஆக்கம் செய்யப்பட்டது.  
**-  
! ஆண்டு
! திரைப்படம்
! மொழி
! நடிகர்கள்
! இயக்குநர்**  
| 1991 | *ராமாச்சாரி* | கன்னடம் | வி. ரவிச்சந்திரன், மாலாஸ்ரீ | டி. ராஜேந்திர பாபு |
| --- | --- | --- | --- | --- |
| 1992 | *சந்தி* | தெலுங்கு | வெங்கடேஷ், மீனா, நாசர் | ரவி ராஜா பினிசெட்டி |
| 1993 | *ஆனாரி* | இந்தி | வெங்கடேஷ், கரீஷ்மா கபூர், சுரேஷ் ஓபராய் | முரளி மோகன் ராவ் |
# கோவி. மணிசேகரன்

**கோவி. மணிசேகரன்** (*Kovi. Manisekaran*, மே 21, 1927-நவம்பர் 18, 2021) ஒரு தமிழ் எழுத்தாளர் மற்றும் திரைப்பட இயக்குநர் ஆவார். 1992 இல் இவர் தமிழுக்கான சாகித்திய அகாதமி விருது பெற்றார்.
# கோவி. மணிசேகரன்

## வாழ்க்கைக் குறிப்பு

கோவி.மணிசேகரன் பிரித்தானிய இந்தியாவின், வட ஆற்காடு மாவட்டம் (தற்போதைய வேலூர் மாவட்டம்) சல்லிவன்பேட்டையில் 1927ஆம் ஆண்டு மே 2ஆம் நாள் பிறந்தார்.
மணிசேகரன் 50 ஆண்டுகளுக்கும் மேலாக எழுத்துலகில் உள்ளார். இவர் 8 நாடகங்கள், 29 சிறுகதைத் தொகுப்புகள், 30 சமூகப் புதினங்கள், 50 வரலாற்றுப் புதினங்கள், 8 கட்டுரைகள் எழுதியிருக்கிறார். இவரது வரலாற்றுப் புதினங்கள் இவருக்குப் பெயர் பெற்றுத் தந்தன. 1992ல் இவரது வரலாற்றுப் புதினமான *குற்றாலக் குறிஞ்சி* தமிழுக்கான சாகித்திய அகாதமி விருது பெற்றது. இவர் இரண்டு தமிழ் மற்றும் ஒரு கன்னடத் திரைப்படங்களை இயக்கியுள்ளார். புகழ்பெற்ற திரைப்பட இயக்குநர் கே. பாலசந்தரிடம் 21 ஆண்டுகளாக உதவி இயக்குநராக பணிபுரிந்தார். இவரது திரைப்படம் *தென்னங்கீற்று* தமிழக ரசிகர்மன்ற விருதும் கர்நாடக அரசின் நீரிக்ஷே விருதும் பெற்றது.
# கோவி. மணிசேகரன்

## விருதுகள்

- சாகித்திய அகாதமி விருது - 1992
- தினத்தந்தியின் சி. பா. ஆதித்தனார் விருது
# கோவி. மணிசேகரன்

## எழுதிய நூல்கள்

(முழுமையானதல்ல)
# கோவி. மணிசேகரன்

## எழுதிய நூல்கள்

### சிறுகதைத் தொகுதிகள்

1. காளையார் கோவில் ரதம்
# கோவி. மணிசேகரன்

## எழுதிய நூல்கள்

### சமூக புதினங்கள்

1. அகிலா
1. இரவில் பறக்கும் காற்றாடி (மோனா இதழ்)
1. இன்ப யாத்திரை
1. காற்று வெளியிடைக் கண்ணம்மா
1. சூரியன் மேற்கே உதிக்கிறான்
1. சொல்லித் தெரிவதில்லை
1. தாஜ்மகால்
1. நித்திரை மேகங்கள்
1. நீலமல்லிகை; வள்ளுவர் பண்ணை, சென்னை.
1. திரிசூலி
1. தென்னங்கீற்று
1. மனோரஞ்சிதம்